
Portffolio – Rhan 1

Pwysleisia Donaldson (2015, t.26) ymrwymiad Llywodraeth Cymru i gael ‘gwlad lle y mae addysg a hyfforddiant cyfrwng Cymraeg yn rhannau annatod o’r isadeiledd addysg’ trwy wneud yn bosib i fwy o ddysgwyr meithrin sgiliau iaith yn y Gymraeg. Amlygir felly, angen digon o gyfleoedd i blant yng Nghymru datblygu eu medrau llafar, darllen ac ysgrifennu. Gwelir isod fy ymdrech i hybu’r Gymraeg ymhlith plant ifanc y Cyfnod Sylfaen gan gynnwys adfyfyried o weithgaredd iaith ar Brofiad Addysgol Proffesiynol Dau mewn dosbarth Blwyddyn Un. Cynlluniwyd y gweithgaredd yn seiliedig ar stori ‘Ia-Hŵ!’ Meddai Gwdihŵ’ gan Tim Hopgood a defnyddiwyd fel sbardun ar gyfer datblygu a defnyddio Cymraeg fel iaith gyntaf. Defnyddiwyd Fframwaith Cymhwyseddau Iaith Gymraeg (2019) i hunan asesu fy sgiliau ieithyddol a phenderfynu sut yr wyf wedi datblygu fy sgiliau ieithyddol a sut y byddaf yn gwella’r sgiliau ymhellach er mwyn eu defnyddio oddi fewn yr ystafell dosbarth.
O fewn y dosbarth, sylwais nid oedd y plant yn hyderus wrth ddarllen yn annibynnol gan ddefnyddio strategaethau darllen megis strategaethau ffonig i ddatgodio geiriau. Noda Estyn (2011) nid yw ymarferwyr yn rhoi digon o gymorth i wneud y mwyaf o ddysgu’r plant yn enwedig mewn darllen (Estyn, 2011). Yn ôl Fframwaith Llythrennedd a Rhifedd (2008), dylai dysgwyr Blwyddyn Un gallu darllen testunau addas yn gywir ac yn rhugl (Ll.C, 2013). Yn debyg, gwelir cam gynnydd 1 newydd a datblygwyd o fewn y drafft cwricwlwm newydd (2020) ar gyfer Blwyddyn Un a nodir ‘Rwy’n gallu gwahaniaethu seiniau’ a ‘ffonemau o fewn yr amgylchedd a gwahanol safleoedd’. Er mwyn datblygu hyn, penderfynwyd darllen stori i’r grŵp a chyflwyno gweithgaredd er mwyn datblygu llythrennedd y plant gan ganolbwyntio ar ddarllen a sillafu.
Gan ystyried y Fframwaith Cymhwyseddau Iaith Gymraeg (2019), profwyd fy mod yn cyrraedd lefel yn y gweithgaredd yma gan fy mod yn cyrraedd lefel Uwch yn yr agwedd darllen gan fy mod yn ‘gallu darllen straeon yn eithaf hyderus ac yngangu’n gywir’. Llwyddiais i fodelu iaith gywir wrth ddarllen y testun gan sicrhau fy mod yn pwysleisio synau geiriau a phatrymau iaith o fewn y llyfr. Defnyddiais theori sgaffaldio Bruner (1978) lle nodir pwysigrwydd darparu digon o gefnogaeth i fyfyrwyr yng nghamau cychwynnol dysgu pwnc newydd wrth fodelu darllen. Gwelwyd fy mod yn gyfathrebu’n hyderus gyda’r plant trwy fodelu’r iaith yn gywir a darllen rhan o’r stori yn glir er mwyn ennyn sylw’r dysgwyr o’r ddechrau. Er hyn, sylwer gwendid yn fy sgiliau darllen trwy gyfyngu cyfleoedd i ddarllen yn frwdfrydyg gan ddefnyddio’r llais yn effeithiol. Yn ol TEFL (2018), bydd defnyddio ystymiau’r corff a’r llais yn ennyn diddordeb ac annog cyfranogiad ymhlith y gan fod dysgwyr yn mwynhau gweld yr hathro yn actio gair neu'n dynwared mynegiant a gall ychwanegu ymdeimlad o fwynhad i ddosbarth. Ystyrir hyn er mwyn cyrraedd lefel darllen Hygrydedd y fframwaith (2019) sef ‘gallu darllen straeon i ddysgwyr o bob oedran yn hyderus ac yn ystyrlon’. Bwriadaf wella fy sgiliau darllen trwy sicrhau fy mod yn ddarllen yn gwbl ystyrlon mewn ffordd sy’n ennyn a chynnal diddordeb y plant gan ddefnyddio lleisiau ac ystymiau i actio allan cymeriad mewn testun. 
Yn ychwanegol, ystyrir y syniad y dylai myfyrwyr fod yn weithgar yn y broses ddysgu, a elwir yn theori adeileddiaeth. Wrth ddweud hynny, gwelir lle i wella methodoleg addysgu trwy ddarparu mwy o gyfleoedd i ddysgwyr ymarfer patrwm iaith ymhellach. Cefnoga Ofsted (2010) mae’r strategaethau addysgu ffoneg gorau yn cynnwys ‘active participation by all children and evidence of progress’. Gan ystyried hyn felly, er mwyn wneud cynnydd mewn ynganu’r plant ynghyd â datblygu sgiliau darllen personol, ystyrir strategaeth darllen ar y cyd. Dyfeisiwyd y strategaeth gan Holdaway (1979) er mwyn meithrin datblygiad llythrennedd cynnar lle mae grŵp o blant yn “rhannu” darllen y stori gyda'r athro trwy ddefnyddio testun chwyddedig (Parkes, 2000). Beirniada Estyn (2011) ‘mewn lleiafrif o ysgolion, yn aml, nid oes digon o sesiynau darllen ar y cyd.’ Er mwyn datblygu cymhwysedd iaith, byddaf yn modelu darllen ac yn annog y dysgwyr i ddarllen rhan o’r testun mewn cymeriad gan ddefnyddio lleisiau ac ystumiau gyda chefnogaeth. Credaf y bydd y strategaeth yma yn magu hyder ymhlith y disgyblion trwy annog cyfranogiad a diddordeb i ddarllen. Fel noda Brock a Rankin (2008) bydd darllen ar y cyd yn ffordd effeithiol o ddatblygu ymwybyddiaeth o batrymau iaith a sgiliau adnabod geiriau.
Nesaf, ni all anwybyddu’r ffaith fy mod yn wneud defnydd o gyfleoedd i holi cwestiynu agored a chaeedig wrth ddarllen y testun sydd yn gryfder amlwg wrth ryngweithio a rhoi’r stori mewn cyd-destun y plant. Amlyga lefel Canolradd (2019) gallaf ‘cynnal a chyfrannu at sgwrs am bynciau cyfarwydd sy’n ymwneud â’r ysgol a bywyd pob dydd gan ddefnyddio amrywiaeth o frawddegau syml a chymhleth’. Profwyd hyn yn gryfder cyn dechrau darllen,  gofynnais ‘Gan edrych ar y clawr, beth ydych chi’n meddwl mae’r llyfr amdano?’ er mwyn annog trafodaeth ymhlith y plant ynglŷn â chliwiau posib am gynnwys y stori. Gan adfyfyrio ar sgiliau llafar personol, cydnabyddaf nad oedd y cwestiwn yn gwbl gywir yn ieithyddol. Amlyga Estyn (2013, t.19) ‘mae’r ymarferwyr gorau yn arddel a modelu iaith raenus gan gynnwys ymadroddion, idiomau a geirfa gyfoethog’.  Awgrymir felly, os nad yw safon iaith yr athro yn ddigon cadarn, ni fyddent yn medru bwydo a modelu iaith o’r safon angenrheidiol i’r disgyblion. Gan ystyried hyn, er mwyn wneud cynnydd o ran fy sgiliau llafar ac addysgu iaith, bwriadaf wella geirio cwestiynau yn gywir, megis ‘Am beth mae’r llyfr yn sôn?’ er mwyn modelu iaith dda.
Gan ddweud hynny, credaf fy mod yn gofyn amrywiaeth o gwestiynau agored i’r plant yn ystod y gweithgaredd er mwyn ysgogi diddordeb ac annog trafodaeth trwy osod y testun mewn cyd-destun perthnasol iddyn nhw. Eisoes rwyf wedi gwella fy nealltwriaeth o'r hyn y mae cwestiwn da yn ei gynnwys gan gynnwys treigladau cywir a mynegiant gan ystyried darlithoedd Blwyddyn Dau a Thri yn seiliedig ar gwestiynu. Er mwyn gwella cwestiynu wrth ddarllen ar y cyd, bwriedir gwella fy sgiliau llafar trwy ddefnyddio elfennau o fodel Tacsonomeg Bloom a datblygwyd gan Bloom (1956) fel fframwaith i arwain y disgyblion a chanolbwyntio ar sgiliau meddwl uwch. Credir fod y model yma yn ddefnyddiol ar gyfer y gweithgareddau darllen er mwyn holi amrywiaeth o gwestiynau. Cefnoga Estyn (2008) effaith defnyddio’r fodel i sicrhau lefelau uchel o gwestiynu gan y bydd y plant yn rhoi sylw gwell i fanylion, a chynnydd yn eu dealltwriaeth ieithyddol.
Gan ystyried addysgu a dysgu’r iaith Gymraeg, dengys adroddiad Estyn (2007), mai cysylltiadau penodol rhwng darllen a sillafu yn gynhyrchiol wrth ddatblygu cynefindra â llythrennau, cyfansoddi geiriau a’u seiniau (Estyn, 2007). Cyn ysgrifennu brawddegau syml felly, penderfynais ddatblygu sillafu’r dysgwyr er mwyn gwella eu medrau darllen gan ganolbwyntio ar gyflwyno patrymau brawddeg. Defnyddir hyn wrth gyflwyno gem bingo yn seiliedig ar thema’r stori ‘Ia-Hŵ!’ Meddai Gwdihŵ’ gyda’r bwriad o wella sillafu ac ynganu’r dysgwyr. Gan ystyried lefel Canolradd sgil gwrando a deall o’r fframwaith (2019), gallaf ‘deall ac ymateb i brif bwyntiau am bynciau pob dydd mewn sgwrs neu mewn sefyllfaoedd grŵp bach’. Profwyd hyn yn gryfder wrth asesu dealltwriaeth y plant wrth iddynt swnio’r llythrennau a darllen y gair sydd wedi’i ddangos ar y cerdyn. Cefnoga Llywodraeth Cymru (2013) mai sillafu a rhannu geiriau yn llythrennau a’r sŵn y mae pob llythyren yn ei wneud yn cefnogi parodrwydd i ddarllen. Yn ol canllaw Maes Dysgu a Phrofiad Ieithoedd, Llythrennedd a Chyfathrebu (2020, t.24) ‘Mae dysgwyr sy’n gwrando ac yn darllen yn effeithiol yn barod i ddysgu drwy gydol eu hoes’. Darperir cyfle i’r plant rhyngweithio ag eraill trwy wneud y gweithgaredd mewn parau. Fel noda Gross (2013) mae plant yn gwneud mwy o gynnydd pan mae’r dosbarth yn darparu cyfleoedd i drafod a chyfathrebu. Pwysleisia Donaldson (2015) y dylai ysgolion dysgu Cymraeg fel ffordd o gyfathrebu a deall yr iaith lafar er mwyn gwella hyder a chymhwysedd dysgwyr yn yr iaith (Donaldson, 2015, t.60). Dywed Vygotsky (1978) mai plant yn elwa wrth gyfathrebu gyda phlant eraill o fewn eu cyraeddiadau ieithyddol. Er roedd y plant wedi llwyddo i ddatblygu sgiliau darllen, trwy seinio'r synau ar lafar a’i gysylltu â'r llun ar y mat, gellid dadlau nad yw gêm o bingo mor fuddiol o ran cyfathrebu ag eraill. Byddai wedi bod o fudd i ofyn cwestiynau i’w gilydd o fewn y gweithgaredd er mwyn annog mwy o gyfathrebu a thrafod gan ddefnyddio’r iaith Gymraeg. Er mwyn wella hyn, bwriadaf gynllunio cyfleoedd addysgu cyfoethog sydd yn datblygu sgiliau Cymraeg wrth gyfathrebu ag eraill.
Cynlluniwyd tasg ddilynol i’r dysgwyr datblygu eu sgiliau ysgrifennu trwy drefnu golygfeydd y stori gan ysgrifennu disgrifiad o’r olygfa fel y mae wedi ei ysgrifennu yn y llyfr, er enghraifft ‘Roedd yr awyr yn binc’. Er bod y dasg yn cyfrannu at gynnydd sgiliau ysgrifennu’r plant, hoffwn fod wedi annog y dysgwyr i ysgrifennu yn fwy annibynnol heb ddilyn y testun o’r llyfr. Ystyrir dull llafar Pie Corbett (2011) i ddarparu profiadau o ddarllen testunau ar lafar a’i drosglwyddo yn ysgrifenedig er mwyn helpu dysgwyr i fewnoli patrymau iaith ac integreiddio sillafu a geirfa. Cefnoga Gross (2013) gyda’r dull yma gan nodi ‘Pie Corbett’s ‘Talk for Writing’ approach is brilliant for building vocabulary and sentence structure’ (Gross, 2013, t.88). Wrth hunanasesu, credaf fy mod yn ‘gallu ysgrifennu’n estynedig ac yn safonol am faterion cymhleth’ ac ‘sgrifennu mewn ystod o ffurfiau’. Gan ystyried sut y byddaf yn wneud cynnydd yn fy sgiliau ysgrifenedig a’i ddefnyddio o fewn y dosbarth, cydnabyddaf effeithiolrwydd modelu ysgrifennu o flaen y dosbarth er mwyn cefnogi’r plant a rhoi esiampl o ysgrifennu cywir. Wrth wneud hyn, gwelir cyfle i’r plant dechrau ysgrifennu’n annibynnol dan arweiniad yr athro gan ddefnyddio dull Pie Corbett. Dengys Estyn (2010) arfer dda Ysgol Gynradd y Wern wrth iddynt ddefnyddio dull Pie Corbett er mwyn gwella iaith lafar a gwaith ysgrifenedig disgyblion yn Gymraeg a phrofwyd arwyddion cynnar yn gadarnhaol i gynnydd yr athro a dysgwyr.

	Dosbarth:
	Blwyddyn 1

	Maes Dysgu a Phrofiad/Pwnc
	Ieithoedd, Llythrennedd a Chyfathrebu – Cymraeg iaith gyntaf

	Dyddiad:
	

	Ffocws Gwers:
	Darllen stori ‘Y Gryffalo’ ar y cyd gan ganolbwyntio ar ddatblygu sgiliau darllen a dealltwriaeth o batrymau brawddeg 

	Cysylltiadau perthnasol/ystyrlon â:
Cwricwlwm 
Cyfrifoldebau trawsgwricwlaidd

	Llythrennedd
Gwrando a deall
· Rwy’n gallu gwrando ar eraill gyda sylw cynyddol.
· Rwy’n gallu gwrando ar, deall ac adalw’n ddiweddarach yr hyn rwyf wedi’i glywed.


Darllen ar draws y cwricwlwm 
· Rwy’n dechrau adnabod a darllen geiriau aml eu defnydd. 
· Rwy’n gallu defnyddio cyd-destun a lluniau i’m helpu i ddeall yr hyn rwyf yn ei ddarllen.
· Rwy’n gallu mwynhau rhannu llyfrau a deunyddiau darllen a’u trin fel darllenydd. 
· Rwy’n gallu defnyddio unedau sain o amrywiol feintiau er mwyn dysgu darllen.
· Rwy’n gallu segmentu a chyfuno.
· Rwy’n gallu deall fod perthynas un-i-un rhwng y gair ysgrifenedig a’r gair llafar.


Llafar
· Rwy’n dechrau gofyn ac ateb cwestiynau er mwyn deall yn well. 
· Rwy’n gallu ymateb i’r hyn rwy’n ei glywed, ei ddarllen a’i weld. 
· Rwy’n gallu siarad am yr hyn rwy’n ei glywed, ei ddarllen neu’i weld, a mynegi barn syml.
· Rwy’n gallu arbrofi gyda geirfa rwyf newydd ei dysgu.

Ysgrifennu
· Rwy’n gallu deall a defnyddio cysyniadau sylfaenol mewn iaith.
· Rwy’n ymwybodol o sut mae geiriau’n cael eu sillafu


	Targedau Personol
 (Cysylltiedig â SAC ac wedi ei nodi mewn adolygiad wythnosol)


	Deall ac ymgysylltu â disgyblaethau pynciol mewn meysydd dysgu'r cwricwlwm. Bwriadaf wella sgiliau llafar personol wrth addysgu iaith i’r dosbarth gan gynnwys gwella cwestiynu. Hefyd, byddaf yn gwella fy ngallu i amrywio fy llais a mynegiant y corff wrth ddarllen i’r dosbarth er mwyn ennyn a chynnal diddordeb y plant. Mae hyn yn gysylltiedig â Dilyniant mewn Dysgu o dan y safon QTS sy'n Hyrwyddo Addysgeg.




	Amcanion Dysgu (Ffocws ar Ddysgu)

	Darllen ar y cyd gan ganolbwyntio ar batrymau brawddeg a thalu sylw i eirfa anghyfarwydd a’u sillafu gan segmentu a chyfuno.

	Meini Prawf Llwyddo 
 (proses/cynnyrch)

	Datblygu Meini Prawf Llwyddiant gyda’r dysgwyr. 
Rwy’n gallu…/ Erbyn diwedd y wers byddaf yn gallu…
· gwrando ar eraill gyda sylw cynyddol.
· arbrofi gyda geirfa rwyf newydd ei dysgu.
· segmentu a chyfuno geiriau o’r llyfr ‘Y Gryffalo’.





	Adnoddau Allweddol                    Iechyd a Diogelwch     
	· Cymhwysedd Digidol  – Plant yn ffilmio ar iPad 
· Pypedau creaduriaid y stori (Y Gryffalo, neidr, llygoden, tylluan a chadno).
· Cardiau geirfa a brawddegau/ Golygfeydd 
· Bwrdd gwyn



	Amser
	Cynnwys, Addysgeg a Chyfleoedd Asesu (pwyntiau addysgu allweddol a chwestiynau)

	Cysylltiadau â Dysgu Blaenorol


	Gan astudio thema’r goedwig, mae’r dosbarth wedi dechrau darllen testunau amrywiol trwy segmentu a chyfuno llythrennau a synau.




	Cam Agoriadol


	I ddechrau, byddaf yn cyflwyno llyfr ‘y Gryffalo’ gan awdur Julia Donaldson, i’r dosbarth cyfan gan ddefnyddio testun mawr. Wrth ddarllen y stori, byddaf yn modelu mynegiadau priodol gan ddefnyddio ystumiau corff, wyneb ac amrywio’r llais gan actio’r cymeriadau yn y stori.

Cwestiynu
Defnyddir Tacsonomeg Blooms wrth ddarllen er mwyn sicrhau dealltwriaeth y plant a thrafod cynnwys y stori, teimladau’r cymeriadau a phrif ymadroddion yn y testun. 
· Pa eiriau sy’n disgrifio sut mae’r Gryffalo yn edrych?
· Sut fyddech chi'n esbonio sut mae'r llygoden yn teimlo pan mae’n cwrdd â'r Gryffalo?
· Pa eiriau ydy’r awdur yn defnyddio i ddangos bod y llygoden yn ofnus?
· Allwch chi egluro beth sy'n digwydd yma?

Ar ôl i’r athro ddarllen y stori, byddant yn annog y plant i ymuno trwy ddefnyddio'r strategaeth darllen ar y cyd i ddatblygu eu galluoedd darllen. Wrth ddarllen ar y cyd, gofynnir iddynt nodi unrhyw eiriau anghyfarwydd yna bydd yr athro yn ysgrifennu’r gair ar fwrdd gwyn. Er mwyn dod yn gyfarwydd â’r geiriau byddaf yn annog y plant i segmentu a chyfuno’r seiniau er mwyn darllen yn llawn. Wrth wneud hyn, byddaf yn sicrhau bod y plant yn ynganu’n gywir wrth ddarllen.


	Addysgu a Dysgu Craidd
	Ar ôl darllen y stori ar y cyd gyda’r plant, byddaf yn annog trafodaeth ymhlith y plant mewn ffurf adolygiad stori. Mewn parau bydd y plant yn ateb y cwestiynau:
· Beth oedd eich hoff ran o’r stori?
· Beth nad oeddech chi'n ei hoffi am y stori? 
· Beth fyddai’n gwella’r stori?

Grŵp 1 - Gallu isel
Bydd y grŵp gallu canolig yn datblygu eu sgiliau darllen trwy ddarllen gair sy’n disgrifio rhan o’r Gryffalo. Wrth ddarllen byddaf yn annog y plant i sillafu’r gair trwy segmentu a chyfuno’r llythrennau a synau. Ar ôl darllen y disgrifiad gyda chymorth yr athro, bydd y plant yn defnyddio’r geiriau i labelu llun o’r Gryffalo.
Asesu
· Sicrhau bod y plant yn ynganu’n gywir gan segmentu a chyfuno

Grŵp 2 - Gallu canolig
Gofynnir i’r grŵp gallu canolig i drefnu golygfeydd y stori a /neu frawddegau o’r stori wedi'u sgramblo mewn trefn ddilyniannol. Wrth drefnu’r stori bydd y plant yn esbonio beth sy’n digwydd yn y golygfeydd ac yna defnyddio pypedau Gryffalo, llygoden, tylluan a chadno i actio’r stori.

Grŵp 3 - Gallu uchel
Bydd y grŵp gallu isel yn dwyn i gof fanylion am y stori trwy greu llun o olygfa gan gynnwys y cymeriadau ac yna trafod pam dewison nhw’r olygfa hynny. Byddaf yn annog y plant i ysgrifennu brawddeg fer am yr olygfa.
Asesu
· Cymryd gofal gyda sillafu, bylchau bysedd, priflythrennau ac atalnodau llawn.

	Sesiwn gloi


	Er mwyn atgyfnerthu ac asesu dealltwriaeth y plant o brif bwyntiau’r stori, byddaf yn darparu cyfle i’r plant cymryd rôl un o'r cymeriadau yn y stori tra bod gweddill y dosbarth yn ofyn cwestiynau iddynt. Enghreifftiau o gwestiynau posib bydd:
· Ydych chi'n genfigennus o'r creaduriaid eraill?
· Sut ydy’r ogof Gryffalo yn edrych?
· Pam ydych chi'n ofni'r llygoden fawr ddrwg?

Cynllun Gwers 2
	Athro dan hyfforddiant
	1701588

	Dosbarth:
	Blwyddyn 1

	Maes Dysgu a Phrofiad/Pwnc
	Ieithoedd, Llythrennedd a Chyfathrebu – Cymraeg iaith gyntaf

	Dyddiad:
	

	Ffocws Gwers:
	Ysgrifennu dechrau’r stori ‘Y Gryffalo’ gan ymarfer patrymau brawddeg a sillafu’n gywir. 


	Cysylltiadau perthnasol/ystyrlon â:
Cwricwlwm 
Cyfrifoldebau trawsgwricwlaidd

	Llythrennedd
Gwrando a deall
· Rwy’n gallu gwrando ar eraill gyda sylw cynyddol.
· Rwy’n gallu gwrando ar, deall ac adalw’n ddiweddarach yr hyn rwyf wedi’i glywed.

Darllen
· Rwy’n gallu mwynhau rhannu llyfrau a deunyddiau darllen a’u trin fel darllenydd. 
· Rwy’n gallu defnyddio unedau sain o amrywiol feintiau er mwyn dysgu darllen.
· Rwy’n gallu segmentu a chyfuno. 
· Rwy’n dechrau adnabod a darllen geiriau aml eu defnydd. 
· Rwy’n gallu defnyddio cyd-destun a lluniau i’m helpu i ddeall yr hyn rwyf yn ei ddarllen. 
· 
· Rwy’n dechrau darllen yn ôl yr hyn y rwyf yn ei ysgrifennu.
· Rwy’n gallu deall a defnyddio cysyniadau sylfaenol mewn iaith.  
· Rwy’n ymwybodol o sut mae geiriau’n cael eu gwahanu gan fylchau. 
· Rwy’n dechrau dod yn ymwybodol o sut mae prif lythrennau ac atalnodau llawn yn pennu ffiniau brawddegau.   

Llafar
· Rwy’n dechrau gofyn ac ateb cwestiynau er mwyn deall yn well. 
· Rwy’n gallu ymateb i’r hyn rwy’n ei glywed, ei ddarllen a’i weld.  
· Rwy’n gallu siarad am yr hyn rwy’n ei glywed, ei ddarllen neu’i weld, a mynegi barn syml. 

Ysgrifennu
· Rwy’n dechrau ffurfio llythrennau’n gywir gan afael yn briodol yn yr offer ysgrifennu.
· Rwy’n dechrau dod yn ymwybodol o sut mae prif lythrennau ac atalnodau llawn yn pennu ffiniau brawddegau.


	Targedau Personol
 (Cysylltiedig â SAC ac wedi ei nodi mewn adolygiad wythnosol)


	Deall ac ymgysylltu â disgyblaethau pynciol mewn meysydd dysgu'r cwricwlwm. Bwriadaf wella sgiliau llafar personol wrth addysgu iaith i’r dosbarth gan gynnwys gwella cwestiynu. Hefyd, byddaf yn gwella fy ngallu i amrywio fy llais a mynegiant y corff wrth ddarllen i’r dosbarth er mwyn ennyn a chynnal diddordeb y plant. Mae hyn yn gysylltiedig â Dilyniant mewn Dysgu o dan y safon QTS sy'n Hyrwyddo Addysgeg.





	Amcanion Dysgu (Ffocws ar Ddysgu)

	Yn ystod y wers bydd y dysgwyr yn…
· ail-ddarllen y stori ar y cyd 
· ysgrifennu dechrau’r stori gan drafod ac ysgrifennu 

	Meini Prawf Llwyddo 
 (proses/cynnyrch)

	Datblygu Meini Prawf Llwyddiant gyda’r dysgwyr. 
Rwy’n gallu…/ Erbyn diwedd y wers byddaf yn gallu…
· Rwy’n ymwybodol o sut mae prif lythrennau ac atalnodau llawn yn pennu ffiniau brawddegau.
· siarad am yr hyn rwy’n ei glywed, ei ddarllen neu’i weld, a mynegi barn syml. 
· defnyddio cyd-destun a lluniau i’m helpu i ddeall yr hyn rwyf yn ei ddarllen. 




	Adnoddau Allweddol                    Iechyd a Diogelwch     
	iPad - ffilmio diwedd newydd i’r stori
Pypedau 
Llyfr testun Mawr
Bwrdd gwyn 
Golygfeydd y stori mewn ffurf cerdyn




	Amser
	Cynnwys, Addysgeg a Chyfleoedd Asesu (pwyntiau addysgu allweddol a chwestiynau)

	Cysylltiadau â Dysgu Blaenorol


	Gan astudio’r thema ‘Y goedwig’, mae’r dosbarth wedi darllen stori ‘Y Gryffalo’ ar y cyd gan ganolbwyntio ar ddatblygu sgiliau darllen a dealltwriaeth o batrymau brawddeg a sillafu trwy segmentu a chyfuno.



	Cam Agoriadol


	I ddechrau, bydd y dosbarth yn adolygu a chyfiawnhau beth ddysgon nhw'r wers ddiwethaf yn y wers ieithyddol gan ddefnyddioTacsonomeg Blooms i herio’r disgyblion.
Cwestiynu
· Beth yw rhai o'r geiriau sy’n cael eu defnyddio i ddisgrifio'r Gryffalo? A allwch chi sillafu nhw’n gywir?
· Beth ddysgoch chi am y patrymau brawddegau yn y llyfr?
· A oedd unrhyw eiriau neu ymadroddion yn cael eu hailadrodd yn y llyfr? Pam ydych chi'n meddwl y gwnaeth yr awdur hynny?

Er mwyn profi dealltwriaeth y dysgwyr ymhellach a sicrhau cyfathrebu rhwng y plant, byddaf yn annog y dosbarth i weithio mewn parau i drafod cynnwys y stori. Bydd un plentyn yn edrych ar olygfa o’r stori e.e. cadno yn gofyn i ble mae’r llygoden yn mynd ac yna esbonio i’r plentyn arall beth sy’n digwydd. 
Asesu/ Meini Prawf Llwyddiant 
· Defnyddio geiriau o’r stori i ddisgrifio beth sy’n digwydd yn yr olygfa 
· Defnyddio mynegiant wyneb, corff a llais i actio’r olygfa
· Gwrando ar eraill gyda sylw cynyddol a gofyn cwestiynau



	Addysgu a Dysgu Craidd
	Bydd y dosbarth yn ail-ddarllen y stori gan ddefnyddio mynegiant wyneb a lleisiau’r anifeiliaid.  Bydd y plant yn creu symbolau gan ddefnyddio dull Pie Corbett i adrodd dechrau’r stori. Ar ôl nodi’r symbolau neu eiriau ar fwrdd gwyn mewn ffurf map stori, bydd y dosbarth yn adrodd y stori unwaith eto.
Asesu
· Sicrhau bod y plant yn ynganu’n gywir gan dalu sylw at batrymau brawddeg e.e. atalnod llawn i orffen y frawddeg.
Byddaf yn esbonio i’r dysgwyr y byddent yn ysgrifennu dechrau'r stori trwy ddefnyddio eu symbolau, lluniau a geiriau o’r stori.
Asesu
· Bodiau i lan/i lawr er mwyn sicrhau dealltwriaeth y plant 

Grŵp gallu isel
Bydd y grŵp yn ysgrifennu dechrau’r stori ar y cyd trwy ddilyn symbolau’r map stori a chyfeirio at luniau o’r llyfr i brocio’r meddwl. Cyn ysgrifennu’n annibynnol a gofynnir i’r plant am gymorth i wneud hyn trwy arwain yr ysgrifennu gan gymryd gofal gyda bylchau bysedd, priflythrennau ac atalnodau llawn. Bydd y plant yn ysgrifennu’r brawddegau syml yn eu llyfrau gyda llun o’r olygfa.

Grŵp gallu canolig
Bydd y grŵp yn drafod y map stori gan gysylltu prif eiriau ac ymadroddion er mwyn procio’r meddwl ac yna modelu brawddegau syml i gyd-fynd. Bydd y grŵp yn ysgrifennu’r brawddegau ar y cyd gan gymryd gofal gyda sillafu, bylchau bysedd, priflythrennau ac atalnodau llawn.

Gallu uchel
Byddaf yn modelu ysgrifennu patrwm brawddeg gan gyfeirio at y geiriau anghyfarwydd neu ymadroddion wedi’u hysgrifennu ar fwrdd gwyn wers ddiwethaf. Ar ôl ysgrifennu dechrau’r stori bydd y plant yn darllen dros eu gwaith gan wirio unrhyw wallau mewn sillafu ac atalnodi.

Her ychwanegol - Gofynnir i’r plant i drafod ymhlith y grŵp gan awgrymu diweddglo arall i'r stori. Ar ôl penderfynu ar y plot newydd bydd  plant yn dechrau ymarfer a defnyddio lleisiau ar gyfer y cymeriadau gan ddefnyddio pypedau a’i ffilmio ar iPad.
Cwestiynu
· Pe byddech chi'n awdur beth fyddai'n digwydd nesaf? 
· Pa eiriau gwych fyddech chi'n eu defnyddio?


	Sesiwn gloi


	Er mwyn orffen ac atgyfnerthu dealltwriaeth y plant o ran datblygiad ieithyddol, bydd grwpiau bach yn actio’r stori gan ddefnyddio’r pypedau a dilyn dull Pie Corbett. 

Byddaf yn dangos clip fideo o’r grŵp gallu uchel yn actio diwedd newydd i’r stori i weddill y dosbarth a fydd yn nodi ac adnabod geiriau gwych o fewn y dialog.

Cwestiynu
· Beth ydych chi wedi'i ddysgu am strwythur brawddegau?
· Beth oedd eich hoff ran o ddarllen ‘Y Gryffalo’?
· Beth fyddwch chi'n ei wneud yn wahanol wrth ysgrifennu canol a diwedd y stori?

